**Zápisnica zo zasadnutia Obecného zastupiteľstva vo Višňovom**

**zo dňa 27. júna 2019**

Dňa 27. júna 2019 sa konalo riadne zasadnutie Obecného zastupiteľstva vo Višňovom.

Zasadnutie zvolal starosta obce p. Pavol Hluchý

Prítomní : vid. prezenčná listina.

Za overovateľov zápisnice boli navrhnutí: Lucia Knapová a Miroslav Benian, písaním zápisnice bola poverená Ľudmila Kubišová.

Zasadnutie viedol starosta obce, konštatoval, že sú prítomní všetci zvolení poslanci a teda obecné zastupiteľstvo je uznášania schopné.

**Program:**

1. Schválenie návrhu programu rokovania obecného zastupiteľstva dňa 27.6.2019 a určenie overovateľov a  zapisovateľky

2. Kontrola uznesenia z rokovania OcZ zo dňa 21.3.2019

3. Hospodárenie obce a plnenie finančného rozpočtu obce k 31. 3. 2019

4. Zmeny rozpočtu obce k 27.6.2019 – rozpočtové opatrenie číslo 02/2019

5. Správa Komisie pre ochranu verejného záujmu pri výkone funkcií funkcionárov obce o podaní Oznámenia za rok 2018

6. Kúpna zmluva Andrea Dugovič, parcela E č. 1947/2, výmera 61 m2

7. Určenie ceny dreva po ťažbe pri obecnom cintoríne

8. Informácia o podaných cenových ponukách na realizáciu odtokového žľabu

9. Rôzne

10. Záver

**1. Schválenie návrhu programu rokovania obecného zastupiteľstva dňa 27.06.2019 a určenie overovateľov a  zapisovateľky**

Starosta obce predložil poslancom návrh programu rokovania obecného zastupiteľstva, požiadal o jeho doplnenie a schválenie, zároveň predložil návrh na určenie overovateľov zápisnice a uznesenia. Za overovateľov boli navrhnutí: Lucia Knapová a Miroslav Benian, písaním zápisnice bola poverená Ľudmila Kubišová.

**2. Kontrola uznesenia z rokovania OcZ zo dňa 21.3.2019**

Starosta obce predložil poslancom uznesenie č. 7-13/2019 zo zasadnutia OcZ dňa 21.03.2019. Starosta obce konštatoval, že predložené uznesenie je splnené.

**3. Hospodárenie obce a plnenie finančného rozpočtu obce k 31. 03. 2019**

Ďalším bodom programu bolo hospodárenie obce a plnenie finančného rozpočtu obce k 31.03.2019. Správa o hospodárení a plnení finančného rozpočtu obce k 31.03.2018 v členení PRÍJMY: bežný rozpočet, kapitálový rozpočet, príjmové finančné operácie a VÝDAVKY: bežný rozpočet, kapitálový rozpočet, výdavkové finančné operácie je prílohou číslo 1 k tejto zápisnici.

**Finančný rozpočet:**

|  |  |  |  |  |  |
| --- | --- | --- | --- | --- | --- |
| **Príjmy v €** | **Schválený** | **Upravený** | **Čerpanie** | **Rozdiel** | **Plnenie v %** |
| Bežný rozpočet | 54 800 | 54 800 | 19 394,48 | 35 405,52 | 35 |
| Kapitálový rozpočet | 0 | 0 | 0 | 0 | 0 |
| Finančné operácie | 30 000,00 | 30 000,00 | 0,00 | 30 000,00 | 0 |
| **Spolu** | **84 800,00** | **84 800,00** | **19 394,48** | **65 405,52** | **23** |

|  |  |  |  |  |  |
| --- | --- | --- | --- | --- | --- |
| **Výdavky v €** | **Schválený** | **Upravený** | **Čerpanie** | **Rozdiel** | **Plnenie v %** |
| Bežný rozpočet | 54 800 | 54 800 | 13 652,91 | 41 147,09 | 25 |
| Kapitálový rozpočet | 30 000,00 | 30 000,00 | 0,00 | 30 000,00 | 0 |
| Finančné operácie | 0 | 0 | 0 | 0 | 0 |
| **Spolu** | **84 800,00** | **84 800,00** | **13 652,91** | **71 147,09** | **16** |

**4. Zmeny rozpočtu obce k 27.06.2019 – rozpočtové opatrenie číslo 02/2019**

Obecnému zastupiteľstvu bola predložená Dôvodová správa k návrhu zmien schváleného finančného rozpočtu pre rok 2019 rozpočtovým opatrením číslo 02/2019. Zmena rozpočtu vyplynula z potreby presunu rozpočtových finančných prostriedkov vo výdavkovej časti bežného rozpočtu, pričom sa celkové rozpočtované výdavky nemenia a navýšenia bežného rozpočtu v časti príjmy a výdavky o 1000 €. Dôvodová správa, rozpočtové opatrenie a návrh na zmenu rozpočtu tvoria prílohu č. 2 k tejto zápisnici.

**5. Správa Komisie pre ochranu verejného záujmu pri výkone funkcií funkcionárov obce o podaní Oznámenia za rok 2018**

Predseda Komisie na ochranu verejného záujmu pri výkone funkcií verejných p. Jaroslav Knap oboznámil prítomných s výsledkom rokovania komisie. Odporučil, aby obecné zastupiteľstvo prijalo nasledovné uznesenie:

**Obecné zastupiteľstvo – berie na vedomie:**

a) Správu Komisie pre ochranu verejného záujmu pri výkone funkcií funkcionárov obce o tom, že verejný funkcionár obce podal Oznámenie funkcií, zamestnaní, činností a majetkových pomerov verejných funkcionárov obce za rok 2018 v stanovenom termíne v súlade s ústavným zákonom NR SR č. 357/2004 Z.z. o ochrane verejného záujmu pri výkone funkcií verejných funkcionárov.

**Obecné zastupiteľstvo – ukladá:**

b) Podľa zákona 428/2002 Z.z o ochrane osobných údajov povinnosť vytvoriť podmienky na archivovanie dokumentov z komisie a to takým spôsobom, akým mu to ukladá zákon. / archivujú a ukladajú sa v sídle obecného úradu tak, aby k nim mal prístup len predseda komisie. Zodpovedný: obecný úrad

**6. Kúpna zmluva Andrea Dugovič, parcela E č. 1947/2, výmera 61 m2**

Obecné zastupiteľstvo prerokovalo návrh Kúpnej zmluvy, predmetom ktorej je pozemok KN-E parc. č. 1947/2, výmera 61 m2, druh pozemku: lesný pozemok v k.ú. Višňové.

**7. Určenie ceny dreva po ťažbe pri obecnom cintoríne**

Ďalším bodom programu bolo schválenie ceny dreva po ťažbe v okolí cintorína, druh borovica čierna, množstvo 13,25 m3, navrhovaná cena za jeden m3: 35 €

**8. Informácia o podaných cenových ponukách na realizáciu odtokového žľabu pri RD č. 33 a 34, pozemok reg. „E“ p.č. 296/11, zast. plocha a nádvorie**

Starosta obce predložil obecnému zastupiteľstvu podané cenové ponuky na realizáciu odtokového žľabu pri RD č. 33 a 34, pozemok reg. „E“ p.č. 296/11, zast. plocha a nádvorie o dĺžke cca 40 m.

**9. Rôzne**

Pozvanie na zasadanie OcZ prijal p. Peter Nemček, manažér KR MAS Myjava, členom tohto združenia je aj naša obec. Občianske združenie "**Kopaničiarsky región – miestna akčná skupina**" vzniklo na ustanovujúcej členskej schôdzi dňa 5. 10. 2007 v Myjave. Účelom vzniku bola možnosť financovania rozvoja vidieka pomocou prístupu Leader - osi 4 v rámci Programu rozvoja vidieka Slovenskej republiky.  Cieľom je nájsť v regióne nové možnosti a príležitosti, podporiť a zabezpečiť ich využitie a zvýšiť sociálno-ekonomickú úroveň života na vidieku. Ďalšími cieľmi je účasť občanov na rozhodovaní, rozvoj občianskeho života, ochrana životného prostredia, duchovných a kultúrnych aktivít, podpora podnikania a služieb, rozvoj infraštruktúry, cezhraničná spolupráca a ďalšie.

Zástupca tohto združenia oboznámil poslancov o vyhlásených výzvach na získanie FP na realizáciu projektov na skvalitnenie verejných služieb a občianskej vybavenosti pre vidiecke obyvateľstvo. Obec Višňové má možnosť získať FP vo výške 16 000 €, predpokladaný zámer je zrealizovať rekonštrukciu elektroinštalácie a výmenu svietidiel v MKS.

**15. Záver**

Po vyčerpaní všetkých bodov programu starosta obce poďakoval všetkým prítomným za účasť a zasadnutie obecného zastupiteľstva vyhlásil za ukončené.

**Overovatelia zápisnice:**

**1. Lucia Knapová, Mgr. ............................... 2. Miroslav Benian ..........................................**

**Starosta obce: Pavol Hluchý ....................................................**

**Zapísala: Ľudmila Kubišová ....................................................**

Vo Višňovom, dňa 27.06.2019